Kamu bisa jelasin ke aku soal SMA Negeri 9 Padang dalam bahasa minangkabau?

SMA Negeri (SMAN) 9 Padang, marupokan salah satu sikolah manangah ateh negeri nan ado di Provinsi Sumatra Barat, Indonesia. Samo jo SMA pado umumnyo di Indonesia maso pandidikan sikolah di SMA Negeri 9 Padang ditampuah dalam wakatu tigo tahun palajaran, mulai dari Kelas X sampai Kelas XII.

Sikolah nan dulunyo marupokan filial dari SMA Negeri 5 Padang alah bakambang pasek hinggo manjadi salah satu sikolah favorit di Kota Padang. Bahkan pado tahun 2015 tacataik sabagai Sikolah Manangah Ateh kaduo nan paliang diminati pandaftar dari kalangan Calon Siswa. Salain karano lataknyo nan strategis dakek kawasan Cyber Pasa Baru & kampus Universitas Andalas, prestasi SMA Negeri nan mampu manembus 10 besar UN sa-Sumbar juo turuik manjadi faktor panarik untuak mandaftar di Sikolah iko.

Faktor manarik lainnyo adolah karano di SMA Negeri 9 Padang ado Liga Sipak bola Sikolah nan banamo OSIS CUP. Biasanyo Liga Sikolah iko balangsuang meriah & ditunggu-tunggu para siswa tiok tahunnyo. OSIS CUP alah balangsuang sajak mulo badirinyo SMA Negeri 9 Padang iko & alah manjadi tradisi turun-tamurun dikalangan siswa. OSIS CUP iko sendiri rutin diadokan tiok tahun di Lapangan Sipak bola Universitas Andalas.

Pado tahun 2007, sikolah iko manggunokan Kurikulum Tingkek Satuan Pandidikan sabalumnyo jo KBK.

Pado awal tahun 2016, namo sakolah iko mandadak tercemar, satalah Kapalo Sikolah SMA Negeri 9 Padang, Nilma Lafrida, tabukti basalah ateh kasus korupsi nan alah marugikan negara sabanyak Rp154 juta. Kapalo Sikolah nan didugo manggalokan dana bansos iko divonis penjaro salamo 2,5 tahun oleh Pengadilan Tipikor Padang.